CELEX: 52007PC0337
Language: mt
Date: 2007-06-19
Title: Proposta għal deċiżjoni tal-Kunsill dwar il-pożizzjoni li għandha tiġi adottata mill-Komunità fi ħdan il-Kunsill tal-Ministri AKP-KE dwar ir-reviżjoni tat-termini u l-kondizzjonijiet tal-finanzjament għal varjazzjonijiet ta’ żmien qasir fil-qligħ mill-esportazzjonijiet (Ftehim ta’ Sħubija AKP-KE, Anness II, Kapitolu 3)

Avviż Legali Importanti

|

52007PC0337

	[pic] | KUMMISSJONI TAL-KOMUNITAJIET EWROPEJ |Brussel 19.6.2007KUMM(2007) 337 finaliProposta għalDEĊIŻJONI TAL-KUNSILLdwar il-pożizzjoni li għandha tiġi adottata mill-Komunità fi ħdan il-Kunsill tal-Ministri AKP-KE dwar ir-reviżjoni tat-termini u l-kondizzjonijiet tal-finanzjament għal varjazzjonijiet ta’ żmien qasir fil-qligħ mill-esportazzjonijiet (Ftehim ta’ Sħubija AKP-KE, Anness II, Kapitolu 3)(preżentata mill-Kummissjoni)MEMORANDUM TA’ SPJEGAZZJONIINTRODUZZJONIFil-Ftehim ta’ Sħubija AKP-KE ffirmat f’Cotonou fit-23 ta’ Ġunju 2000[1] u rivedut fil-Lussemburgu fil-25 ta’ Ġunju 2005[2] (hawn taħt imsejjaħ “il-Ftehim ta’ Cotonou”), il-partijiet għarfu li l-instabilità fil-qligħ mill-esportazzjonijiet setgħet kienet ta’ ħsara għall-iżvilupp ta’ l-Istati AKP u tikkomprometti t-twettiq ta’ l-għanijiet ta’ żvilupp tagħhom. Kienet għalhekk stabbilita sistema ta’ appoġġ addizzjonali (hawn taħt imsejħa “FLEX”) sabiex jitnaqqsu l-effetti ħżiena ta’ l-instabilità kollha fil-qligħ mill-esportazzjonijiet, konformi ma’ l-Artikolu 68(1) tal-Ftehim imsemmi.Madankollu diversi problemi metodoloġiċi u operazzjonali jidhru li qegħdin ifixklu l-istrument FLEX milli jilħaq l-għanijiet kollha tiegħu, u l-Istati AKP issottomettew proposta għal emenda[3] f’Jannar 2005. Minħabba li din ta’ l-aħħar ma setgħetx tista’ tiġi kkunsidrata fil-qafas ta’ reviżjoni ta’ kull ħames snin tal-Ftehim ta’ Cotonou, kien ġie miftiehem li l-Kummissjoni u l-grupp AKP jeżaminaw din il-proposta wara.[4]Il-Kummissjoni taqsam il-valutazzjoni fuq ċerti insuffiċjenzi ta’ l-istrument FLEX (iżda mingħajr ma taqbel neċessarjament mas-soluzzjonijiet li tkellem favurhom il-grupp AKP), u għalhekk hija meħtieġa reviżjoni sostanzjali sabiex jintlaħqu l-għanijiet iffissati mill-Artikolu 68 imsemmi qabel. Din ir-reviżjoni tiffoka kemm fuq il-kriterji ta’ eliġibilità kemm fuq aspetti tekniċi li jimmiraw biex jiċċaraw l-indikaturi użati, kif ukoll fuq il-perjodu taż-żmien ta’ rilaxx u l-karattru antiċikliku tal-fondi FLEX.F’konformità ma’ l-Artikolu 100 tal-Ftehim ta’ Cotonou, l-Anness II jista’ jkun rivedut permezz ta’ Deċiżjoni tal-Kunsill tal-Ministri AKP-KE. F’dan il-qafas, il-Kummissjoni tirrikkmanda li l-Kunsill u l-Istati Membri jawtorizzaw lill-Kummissjoni biex tinnegozja mal-grupp AKP ir-reviżjoni ta’ l-istrument ta’ kooperazzjoni FLEX.1. GħAN TAR-REVIżJONI PROPOSTAL-għajnuna f’każ ta’ varjazzjonijiet fuq żmien qasir fil-qligħ mill-esportazzjonijiet, imsemmi fl-Artikolu 68(2) tal-Ftehim ta’ Cotonou għandha bħala għan li “... tħares ir-riformi u l-politiki soċjo-ekonomiċi li jirriskjaw li jkunu milquta minn tnaqqis fil-qligħ [mill-esportazzjoni] u li tirrimedja l-effetti ħżiena ta’ l-instabilità fil-qligħ mill-esportazzjonijiet li ġejjin mill-prodotti agrikoli u tal-minjieri …”.L-istrument FLEX għalhekk m’huwiex maħsub biex jikkumpensa direttament it-telf tal-qligħ mill-esportazzjonijiet imma li jirrimedja l-effett negattiv tagħhom fuq il-potenzjal ekonomiku u biex iħares l-infiq fis-setturi soċjali.L-ewwel snin ta’ implimentazzjoni ta’ l-istrument FLEX urew diversi problemi metodoloġiċi u operazzjonali. Dawn il-problemi jnaqqsu b’mod evidenti l-effikaċja ta’ dan l-istrument. Dan jitlef b’mod partikolari l-effett antiċikliku tiegħu minħabba perjodi taż-żmien importanti u neċessarji għall-implimentazzjoni tiegħu. Minbarra dan, il-FLEX huwa ffinanzjat mill-pakketti B għal infiq mhux previst,[5] li, fil-qafas tad-disa’ Fond Ewropew għall-Iżvilupp (EDF), ħoloq problemi ta’ aċċessibilità għal għajnuna tal-FLEX meta l-fondi tal-pakkett B kienu spiċċaw.It-tliet elementi prinċipali li jikkostitwixxu l-implimentazzjoni tal-FLEX, jiġifieri l-kriterji ta’ eliġibilità, il-mod ta’ kalkolu u mobilizzazzjoni tal-FLEX u s-sors ta’ finanzjament, għandhom b’riżultat ta’ dan ikunu l-iskop ta’ reviżjoni profonda.2. KRITERJI TA’ ELIġIBILITÀFil-preżent, l-aċċess għall-FLEX jiddependi minn żewġ kriterji ta’ eliġibilità applikati b’mod konsekuttiv, wieħed jiffoka fuq il-varjazzjoni tal-qligħ mill-esportazzjonijiet, l-ieħor jiffoka fuq l-effett teoretiku fuq id-defiċit baġitarju ta’ l-Istat. Dawn iż-żewġ kriterji joħolqu problemi ta’ interpretazzjoni li jiġġustifikaw l-attwalizzazzjoni tagħhom, mingħajr ma tkun mistoqsija l-filosofija ta’ warajhom.2.1. Estensjoni tan-numru ta’ pajjiżi li jibbenefikaw minn trattament privileġġatFil-preżent, l-ewwel kriterju ta’ eliġibilità għall-FLEX ikun sodisfatt fil-każijiet li ġejjin:[6]“- telf ta’ 10% (2% fil-każ ta’ Stati l-inqas żviluppati, interkjużi u gżejjer) tal-qligħ mill-esportazzjonijiet ta’ merkanzija meta mqabbel mal-medja aritmetika tal-qligħ fl-ewwel tliet snin ta’ l-ewwel erba’ snin qabel is-sena ta’ l-applikazzjoni; jew- telf ta’ 10% (2% fil-każ ta’ Stati l-inqas żviluppati, interkjużi u gżejjer) tal-qligħ mill-esportazzjonijiet tat-total tal-prodotti agrikoli jew tal-minjieri meta mqabbel mal-medja aritmetika tal-qligħ fl-ewwel tliet snin ta’ l-ewwel erba’ snin qabel is-sena ta’ l-applikazzjoni għal pajjiżi fejn id-dħul mill-esportazzjoni ta’ prodotti agrikoli jew tal-minjieri jirrappreżenta aktar minn 40 % tad-dħul kollu mill-esportazzjonijiet ta’ merkanzija.”Wara r-reviżjoni tal-Ftehim ta’ Cotonou, in-numru ta’ pajjiżi li setgħu jibbenefikaw mit-trattament privileġġat wara telf tal-qligħ mill-esportazzjonijiet ta’ 2% ġie estiż għall-pajjiżi “f’sitwazzjoni ta’ wara xi konflitt jew wara xi diżastru naturali” (l-Artikolu 68(3) tal-Ftehim ta’ Cotonou).Ġie propost li jkun addattat l-Artikolu 9 ta’ l-Anness II tal-Ftehim ta’ Cotonou biex jirrifletti t-tkabbir tad-definizzjoni tal-pajjiżi li jissodisfaw il-kriterju ta’ eliġibilità wara telf tal-qligħ mill-esportazzjonijiet ta’ 2% għall-pajjiżi f’sitwazzjoni ta’ wara xi konflitt jew wara xi diżastru naturali.2.2. Perjodu ta’ referenzaFil-preżent, il-perjodu ta’ referenza ikkunsidrat biex tiġi kkalkulata l-varjazzjoni tal-qligħ mill-esportazzjonijiet tinkludi s-snin N-4 sa N-2. Ġie propost li tiġi inkluża l-aħħar sena ta’ qabel (N-1) is-sena ta’ l-applikazzjoni (N) fil-perjodu ta’ referenza , fejn din id- data għandha f’kull każ tingħata mill-pajjiż sieħeb.Barra minn hekk, minħabba l-kwalità rikorrenti tal-varjazzjonijiet, il-perjodu ta’ referenza jista’ jinkludi data “estrema” u, għaldaqstant, ma jirriflettix it-tendenza.Eżempji b’ċifri għas-snin N-4, N-3, N-2, N-1, N:-  50, 53, 92, 59, 62 = tendenza pożittiva, imma l-pajjiż huwa eliġibbli għall-FLEX billi l-medja kkunsidrata (N-4, N-3, N-2) hija ugwali għal 65 u l-esportazzjonijiet tas-sena ta’ l-applikazzjoni huma inqas minn 98 % ta’ din il-medja.-  50, 41, 53, 56, 48 = varjazzjoni negattiva meta mqabbla mat-tendenza, imma l-pajjiż mhux eliġibbli għall-FLEX billi l-medja kkunsidrata (N-4, N-3, N-2) hija ugwali għal 48 u l-esportazzjonijiet tas-sena ta’ l-applikazzjoni huma aktar minn 98 % ta’ din il-medja.Il-grupp AKP talab li jkun ikkunsidrat perjodu ta’ referenza ta’ 6 snin, li tagħhom il-valur l-aktar importanti u l-valur l-inqas importanti għandhom ikunu esklużi. Din il-proposta tenfasizza t-tendenzi strutturali, filwaqt li l-istrument jimmira aktar li jirrispondi għall-varjazzjonijiet ta’ żmien qasir meta mqabbla ma’ din it-tendenza.Ġie propost li jkun addattat l-Artikolu 9 ta’ l-Anness II tal-Ftehim ta’ Cotonou sabiex jittieħdu bħala perjodu ta’ referenza l-erba’ snin ta’ qabel is-sena ta’ l-applikazzjoni u jkunu esklużi mill-kalkolu s-sena fejn id- data kienet l-aktar “estrema”, jiġifieri dik fejn il-qligħ mill-esportazzjonijiet ivarja l-aktar mill-medja.[7]2.3 . Munita użataS’issa, it-telf tal-qligħ mill-esportazzjonijiet huma b’mod sistematiku kkalkulati f’Euro. L-inflazzjoni u l-varjazzjonijiet fir-rata tal-kambju madankollu jistgħu jkollhom effett sinifikanti fuq l-eliġibilità tal-pajjiżi fejn il-munita tagħhom hija marbuta mad-dollaru Amerikan jew ma’ munita ta’ referenza u/jew ta’ dawk fejn il-parti l-kbira tal-kummerċ tagħhom isir f’munita ta’ referenza li m’hijiex l-Euro jistgħu madanakollu jkollhom effett sinifikanti fuq l-eliġibilità.. Pereżempju, Santa Luċija, li l-munita tagħha, id-dollaru tal-Karibew Orjentali, għandha rata tal-kambju fissa mad-dollaru Amerikan għal 30 sena u fejn il-kummerċ internazzjonali tagħha jsir fil-biċċa l-kbira f’dollari Amerikani, ma setgħetx tkun eliġibbli fl-2004 jekk id- data kienet ikkalkulata bil-munita lokali.Ġie propost li tkun analizzata l-varjazzjoni tal-qligħ mill-esportazzjonijiet fil-munita lokali irranġata skond ir-rata ta’ l-inflazzjoni (l-indiċi tal-prezzijiet għall-konsum jew id-deflatur tal-prodott gross domestiku).Ġie propost li jiżdied paragrafu ma’ l-Artikolu l-ġdid 9a ta’ l-Anness II tal-Ftehim ta’ Cotonou filwaqt li ssir referenza għall-għażla tal-munita.2.4 . Tneħħija tat-tieni kriterju ta’ eliġibilitàIt-tieni kriterju ta’ eliġibilità għall-allokazzjoni ta’ riżorsi addizzjonali jiffoka fuq “żieda ta’ 2% tad-defiċit pubbliku ppjanat, għas-sena inkwistjoni jew previst għas-sena li jmiss”.[8] Sabiex ikun jista’ jiġi kkalkolat l-effett teoretiku ta’ telf tal-qligħ mill-esportazzjonijiet fuq il-baġit ta’ l-Istat, huwa mistenni, b’mod issemplifikat, li l-esportazzjonijiet jikkontribwixxu għall-baġit ta’ l-Istat bl-istess proporzjon bħall-PGD. Iż-żieda konsekuttiva tad-defiċit pubbliku għat-telf tal-qligħ mill-esportazzjonijiet hija għalhekk ikkalkulata billi tiġi applikata l-formola li ġejja:“ Żieda fid-defiċit pubbliku = valur tat-telf tal-qligħ mill-esportazzjonijiet matul is-sena N x (medja tal-proporzjon mid-dħul / PGD għas-snin N-4, N-3, N-2)” (gwida operazzjonali tal-FLEX 2005).Il-pajjiżi ta’ l-AKP, kif ukoll il-Kummissjoni fil-proposta tagħha fl-2004, reġgħu qajmu d-dubji tagħhom għall-ħtieġa ta’ dan il-kriterju. Fil-fatt hemm ħafna raġunijiet biex dan jiġi revokat:-  l-effett tat-telf tal-qligħ mill-esportazzjonijiet fuq il-baġit ta’ l-Istat (u, għaldaqstant, fuq il-metodi li dan għandu biex isegwi l-politiki ta’ żvilupp tiegħu) huwa diffiċli biex ikun stabbilit. Fil-fatt, l-istruttura (privata/pubblika, ikkonċentrata jew le, eċċ.) u l-livell ta’ taxxa fis-settur ta’ l-esportazzjoni jvarjaw b’mod evidenti minn pajjiż għal ieħor. It-telf tal-qligħ mill-esportazzjonijiet f’N jista’ jkollha effett fuq il-baġit f’N jew f’N+1 skond is-sistemi tat-taxxi u l-mument tas-sena fiskali fejn it-telf tal-qligħ mill-esportazzjonijiet isir konkret. Bl-istess mod, il-kwalità tal-ġestjoni makro-ekonomiku u l-grad tat-tmexxija tal-finanzi pubbliċi se jkollhom effett fuq l-effett baġitarju minn impatt estern bħal varjazzjoni tal-qligħ mill-esportazzjonijiet. L-effett reali ta’ l-instabilità fil-qligħ mill-esportazzjonijiet fuq is-sitwazzjoni baġitarja effettiva jvarja għalhekk b’mod evidenti skond iċ-ċirkostanzi nazzjonali, u l-metodu attwali jista’, milli jidher, iwassal għal ġestjoni inqas rigoruża tal-finanzi pubbliċi.-  l-għażla arbitrarja ta’ 2% ta’ żieda tad-defiċit ixxekkel ir-riżultati. Fil-fatt, pajjiż li diġà għandu d-defiċit ippjanat importanti ser ikollu, fejn il-kondizzjonijiet huma kollha l-istess, aċċess aktar diffiċli għall-FLEX minn pajjiż li d-defiċit ippjanat tiegħu huwa inqas għoli.[9]-  id- data dwar il-previżjonijiet tad-defiċit, mil-liema l-kalkolu ta’ eliġibilità huwa affettwat, jistgħu jkunu aktar imbiegħda mid- data definittiva.Għalhekk ġie propost li jitneħħa t-tieni kriterju ta’ eliġibilità msemmi fl-Artikolu 9 ta’ l-Anness II tal-Ftehim ta’ Cotonou.2.5 . Żieda ta’ klawsola fl-ewwel kriterju ta’ eliġibilitàIt-tneħħija tat-tieni kriterju ta’ allokazzjoni m’għandhiex għaldaqstant toħloq tkattir ta’ għajnuniet finanzjarji f’isem il-FLEX li jolqtu l-ammonti relattivament ftit għoljin li ma jaffettwawx l-istabbilità makro-ekonomika u l-kapaċità ta’ pajjiż milli jsegwi r-riformi u l-politiċi soċjo-ekonomiċi tiegħu.Sakemm nikkonċentraw l-għajnuna tagħna fuq il-pajjiżi l-aktar milquta minn telf tal-qligħ mill-esportazzjonijiet, kien propost li jkun addattat l-Artikolu 9 ta’ l-Anness II tal-Ftehim ta’ Cotonou sabiex ikunu limitati l-interventi f’sitwazzjonijiet fejn it-telf tal-qligħ mill-esportazzjonijiet ikun aktar minn 0.7% tal-PGD.[10]2.6 . Numru ta’ snin konsekuttiviIn-numru ta’ snin konsekuttivi li matulhom pajjiż jista’ jkollu aċċess għall-istrument FLEX fil-preżent huwa ta’ erba’ snin.[11]Ġie propost li jkun addattat l-Artikolu 9(2) ta’ l-Anness II tal-Ftehim ta’ Cotonou sabiex jitnaqqas l-aċċess għall-FLEX għal tliet snin konsekuttivi kif ukoll tinżamm il-kompatibilità ma’ l-Artikolu 68 tal-Ftehim ta’ Cotonou li għandu fil-mira l-“varjazzjonijiet ta’ żmien qasir tal-qligħ mill-esportazzjonijiet” u mhux it-tendenzi strutturali għat-tnaqqis ta’ dawn ta’ l-aħħar.3. METODU TA’ KALKOLU U TA’ MOBILIZZAZZJONI TAL-FLEX3.1. Effett baġitarjuFil-każ fejn pajjiż ta’ l-AKP jissodisfa l-kriterji ta’ eliġibilità, l-għajnuna finanzjarja massima (illimitata mid-disponibilità tal-fondi fil-pakkett B tal-pajjiż ikkonċernat – ara punt 4 aktar ’l isfel) taħt il-FLEX hija fil-preżent ugwali għaż-żieda kkalkulata tad-defiċit pubbliku previst. Billi l-problema tas-sitwazzjonijiet attribwiti għall-użu tad-“defiċit baġitarju” bħala punt ta’ referenza (ara punt 2.5), ikun aktar prudenti li jiġi kkunsidrat l-effett baġitarju aktar milli d-defiċit. Sabiex l-intervent tal-FLEX ikun iktar ikkonċentrat fuq il-pajjiżi li huma inqas armati biex jiffaċċjaw il-flussi fil-qligħ mill-esportazzjoni, u b'mod partikolari l-pajjiżi li għandhom dħul mill-gvern ċentrali minbarra d-donazzjonijiet relattivament baxx, huwa propost li l-limitu ta' l-intervenzjonijiet fil-pajjiżi li l-parti relativa ta' dan il-qligħ fil-PGD hija iktar għolja mill-medja tal-pajjiżi AKP.Ġie propost li jkun miżjud ma’ l-Artikolu 9a ta’ l-Anness II tal-Ftehim ta’ Cotonou sabiex ikun irriformulat il-kalkolu ta’ l-għajnuna u li dan ikun illimitat għall-effett baġitarju teoretiku ddefinit kif ġej:“ Effett baġitarju teoretiku = valur tat-telf tal-qligħ mill-esportazzjonijiet matul is-sena N immultiplikata bil-medja tal-proporzjon “dħul/PGD” għas-snin N-4, N-3, N-2 u N-1 filwaqt li jkun eskluż il-valur l-aktar estrem u li l-limitu jkun bil-proporzjon ta' 25%” , id-dħul fil-mira f’dan il-każ ikun id-dħul tal-gvern ċentrali minbarra donazzjonijiet.Il-valur tat-telf tal-qligħ mill-esportazzjonijiet huwa kkalkulat fil-munita lokali rranġata bir-rata ta’ inflazzjoni bħad-differenza bejn il-qligħ tas-sena N u l-medja aritmetika tal-qligħ tas-snin N-4, N-3, N-2 u N-1 filwaqt li jkun eskluż il-valur l-aktar estrem. Il-valur tat-telf tal-qligħ mill-esportazzjonijiet wara jinqaleb f’Euro bir-rata tal-kambju applikabbli għas-sena N.3.2. Metodi ta’ rilaxx ta’ l-għajnuna finanzjarjaFil-preżent, l-implimentazzjoni ssir b’mod distint skond jekk il-pajjiż ikkonċernat huwiex eliġibbli jew le għal għajnuna baġitarja.(a) Pajjiż li qiegħed jibbenefika minn għajnuna baġitarjaIl-pajjiżi li huma eliġibbli għal għajnuna baġitarja jirċievu l-għajnuna finanzjarja taħt forma ta’ għajnuna baġitarja ġenerali sabiex jiġi kkumpensat it-telf tal-qligħ mill-esportazzjonijiet, konformi ma’ l-għanijiet tal-FLEX. Madankollu, il-perjodu taż-żmien tal-ħlas jista’ jitqassar. Diġà teżisti sistema avvanzata għal ammont limitat għal 80% ta’ l-ammont potenzjali[12] ta’ l-għajnuna finanzjarja. Din is-sistema hija fil-preżent użata b’mod insuffiċjenti, tant li l-istatistiki definittivi tal-qligħ mill-esportazzjonijiet ġeneralment huma ħlief ftit jew xejn għal kollox differenti mill-istatistiki proviżorji fuq bażi ta’ liema dawn l-avvanzi jistgħu jitħallsu.Ġie propost li jiġi addattat l-Artikolu 10 ta’ l-Anness II tal-Ftehim ta’ Cotonou sabiex il-pagament jingħata bi ħlas antiċipat sistematiku u li l-ammont massimu ta’ dan il-ħlas antiċipat jilħaq 100% ta’ l-ammont potenzjali ta’ l-għajnuna. Ix-xenarju li jmiss jista’ jkun affaċċjat: data prevista għat-talba FLEX fl-ewwel nofs tas-sena N+1, deċiżjoni tal-kumitat tal-EDF u rilaxx matul it-tieni nofs ta’ l-istess sena jew sa mhux aktar tard tal-bidu tas-sena N+2. Ir-rimborż sussegwenti ta’ ħlas żejjed li jista’ jsir (meta l-istatistiki definittivi jindikaw li t-telf tal-qligħ mill-esportazzjonijiet kien inqas importanti) għalhekk jista’ jsir bit-tnaqqis korrispondenti ta’ l-ammont ta’ l-għajnuna baġitarja li jmiss.(b) Pajjiż mingħajr għajnuna baġitarjaGħal dawk il-pajjiżi fejn l-għajnuna baġitarja m’hijiex possibbli, l-ammont jiżdied mal-Programm Indikattiv Nazzjonali (NIP) tal-pajjiż għal proġetti u programmi ġodda jew għat-twettiq ta’ proġetti u programmi eżistenti. L-għajnuna finanzjarja taħt il-FLEX għal dawn il-pajjiżi ma tikkontribwixxix direttament għall-istabilizzazzjoni makro-ekonomika u m’għandhiex kwalità verament antiċiklika. Filwaqt li huwa diffiċli li jitmexxew ħlasijiet antiċipati fuq proġetti, m’huwiex irrikkmandat li jiġi estiż il-prinċipju ta’ ħlasijiet antiċipati għall-pajjiżi mhux eliġibbli għall-għajnuna baġitarja, u jaqbel li jkun hemm stennija għall-istatistiki definittivi tal-qligħ mill-esportazzjonijiet qabel ma jgħaddu għall-allokazzjoni ta’ l-għajnuna finanzjarja tal-FLEX.Min-naħa l-oħra, ikun jeħtieġ li jsir sforz għal aktar użu tal-FLEX bl-għan ta’ rimedju għall-effetti ħżiena ta’ l-instabilità fil-qligħ mill-esportazzjonijiet u, għalhekk, iħeġġeġ it-tiftix aktar sistematiku għal mekkaniżmi oħra bħal dawk imsemmija fl-Artikolu 68(5) tal-Ftehim ta’ Cotonou: “Il-Komunità ser tappoġġa b’mod ugwali s-sistemi ta’ l-assigurazzjoni kummerċjali maħluqa għall-Istati ta’ l-AKP li jfittxu li jipproteġu ruħhom mill-varjazzjonijiet tal-qligħ mill-esportazzjonijiet.”Ġie propost li jkun addattat l-Artikolu 9 ta’ l-Anness II tal-Ftehim ta’ Cotonou sabiex tkun miżjuda riferenza għas-sistemi ta’ l-assigurazzjoni kummerċjali li jimmiraw għal protezzjoni mill-varjazzjonijiet tal-qligħ mill-esportazzjonijiet.3 .3. Pajjiż mingħajr Dokument ta’ Strateġija tal-Pajjiż (DSP) u każijiet speċjaliIl-FLEX jimmira qabel kollox li jżomm ir-riformi u l-politiki soċjo-ekonomiċi li jirriskjaw li jkunu affettwati minn tnaqqis fil-qligħ mill-esportazzjonijiet. Dan jimplika li dan it-tnaqqis fil-qligħ mill-esportazzjonijiet huwa ta’ oriġini barranija u li l-gvern preżenti jmexxi politika ta’ riformi li timmira biex ittejjeb il-benesseri tal-popolazzjoni. Fir-rigward tal-każijiet “speċjali” (eżempju: pajjiż mingħajr DSP iffirmat, pajjiż soġġett għal miżuri addattati skond l-Artikoli 96 u 97 tal-Ftehim ta’ Cotonou), dawn l-ipoteżi m’humiex neċessarjament verifikati. L-aċċess għall-mekkaniżmu tal-FLEX għandu jsir b’mod kompatibbli ma’ l-evalwazzjoni tas-sitwazzjoni politika magħmula mill-Kunsill.Għaldaqstant, ġie propost li l-FLEX jiġi kkunsidrat b’mod sistematiku meta l-Kunsill jiddeċiedi bil-miżuri addattati li għandhom jittieħdu ma’ pajjiż sieħeb fil-qafas tad-djalogu politiku previst fil-Ftehim ta’ Cotonou.4. ĦOLQIEN TA’ PAKKETT “FLEX”Fil-passat, il-fatt li l-ammont ta’ l-għajnuniet finanzjarji taħt il-FLEX kien limitat fid-daqs u d-disponibilità tal-fondi tal-pakketti B kellu effett sinifikanti fuq l-iskala ta’ dawn l-interventi. Għalhekk, għas-sena ta’ l-applikazzjoni 2004, ingħataw biss 10.6 miljun Euro minn ammont totali possibbli ta’ 193.6 miljun Euro. Ir-rata medja biex ikunu koperti l-bżonnijiet potenzjali laħqet 21.5% għas-snin 2003 sa 2005, b’massimu ta’ 28% fl-2003 (jiġifieri ammont imħallas ta’ 81.5 miljuni Euro).Minħabba r-reviżjoni tal-Ftehim ta’ Cotonou, issa huwa possibbli li jiġu sostnuti l-pakketti B skond il-“bżonnijiet ġodda”.[13] Ir-riservi ta’ l-għaxar EDF taħt il-kooperazzjoni nazzjonali ma jippermettux iżda li jkopru fis-sħiħ il-bżonnijiet tal-FLEX sa l-effett baġitarju teoretiku massimu (ara punt 3.1).[14] Dan jimplika li hemm bżonn li jinsab mezz objettiv, standard u trasparenti biex tkun limitata l-parti tal-fondi tal-pakketti B iddedikata għall-mekkaniżmu tal-FLEX.Is-soluzzjoni proposta tikkonsisti fl-iffissar ta’ ammont massimu ta’ allokazzjoni annwali tal-FLEX għall-grupp ta’ l-AKP, kif kien propost fil-qafas tar-reviżjoni ta’ tmiem għas-snin ta’ l-applikazzjoni 2005 u 2006. Billi hemm riservi disponibbli fil-pakkett B ta’ l-għaxar EDF, ġie propost li d-disponibilità tal-fondi FLEX taħt l-għaxar EDF ma tiżdiedx b’mod eċċessiv.Sabiex ikunu kkunsidrati l-varjazzjonijiet minn sena għal oħra, ġie propost li jkun allokat pakkett bażiku ta’ 80 miljun Euro għall-FLEX, li jista’ jitla’ sa massimu ta’ 100 miljun Euro f’każ fejn l-ammonti potenzjali jistgħu jkunu eċċezzjonalment għoljin u fejn ir-rata ta’ kopertura taqa’ taħt it-33% ta’ l-ammonti potenzjali. Dan il-pakkett jikkorrispondi għal madwar 35 sa 45% tal-bżonnijiet reali stmati matul l-aħħar tliet snin, jiġifieri rata qrib ir-rata ta’ kopertura ta’ l-infiq stmat tar-riforma tas-suq komunitarju taz-zokkor fil-pajjiżi ta’ l-AKP “Protokoll taz-Zokkor” u qrib l-ammont massimu allokat għall-FLEX taħt id-disa’ EDF.F’każ li l-ammont potenzjali tal-FLEX jaqbeż l-ammont tal-fondi annwali, il-pajjiżi jirċievu għajnuna finanzjarja mill-FLEX proporzjonalment għall-eliġibilità potenzjali tagħhom. Sabiex il-proċess kollu ma jimxix bil-mod, huwa maħsub li matul is-sena N+1, fuq bażi ta’ statistiki proviżorji, jiġi mgħarraf ammont favur pajjiżi eliġibbli għall-għajnuna baġitarja li għalihom tnaqqis ta’ maljar huwa previst (ara aktar ’il fuq, punt 3.3). Għall-pajjiżi l-oħra, l-ammonti ser ikunu mgħarrfa fuq bażi ta’ statistiki definittivi.Ġie propost li jkun miżjud paragrafu ma’ l-Artikolu l-ġdid 9a ta’ l-Anness II tal-Ftehim ta’ Cotonou li jirratifika l-prinċipju tal-ħolqien ta’ pakkett FLEX annwali globali u l-prinċipju ta’ l-allokazzjoni tiegħu proporzjonalment mal-bżonnijiet.Il-Kummissjoni tipproponi għalhekk lill-Kunsill biex tkun adottata d-Deċiżjoni mehmuża.  Proposta għalDEĊIŻJONI TAL-KUNSILLdwar il-pożizzjoni li għandha tiġi adottata mill-Komunità fi ħdan il-Kunsill tal-Ministri AKP-KE dwar ir-reviżjoni tat-termini u l-kondizzjonijiet tal-finanzjament għal varjazzjonijiet ta’ żmien qasir fil-qligħ mill-esportazzjonijiet (Ftehim ta’ Sħubija AKP-KE, Anness II, Kapitolu 3)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari t-tieni subparagrafu ta’ l-Artikolu 300(2) tiegħu,Wara li kkunsidra l-Ftehim ta’ Sħubija AKP-KE, iffirmat f’Cotonou fit-23 ta’ Ġunju 2000[15] u rivedut fil-Lussemburgu fil-25 ta’ Ġunju 2005[16] (minn issa ’l quddiem imsejjaħ “il-Ftehim ta’ Sħubija AKP-KE”),Wara li kkunsidra l-proposta tal-Kummissjoni,Billi:(1) L-Artikolu 100 tal-Ftehim ta’ Sħubija AKP-KE jistipula li l-Annessi II, III, IV u VI jistgħu jkunu riveduti, addattati u/jew emendati b’Deċiżjoni tal-Kunsill tal-Ministri AKP-KE fuq bażi ta’ rakkomandazzjoni tal-Kumitat ta’ Kooperazzjoni AKP-KE għall-finanzjament ta’ l-iżvilupp.(2) L-Anness II, Kapitolu 3, l-Artikolu 11 tal-Ftehim ta’ Cotonou jistipula li d-dispożizzjonijiet tal-Kapitolu msemmi huma eżaminati mill-ġdid sa mhux aktar tard minn sentejn u, wara, fuq talba ta’ waħda jew l-oħra tal-partijiet.(3) Is-sistema ta’ għajnuna maħsuba biex tnaqqas l-effetti ħżiena ta’ l-instabilità kollha fil-qligħ mill-esportazzjonijiet kienet emendata l-ewwel bid-Deċiżjoni Nru 2/2004 tal-Kunsill tal-Ministri AKP-KE tat-30 ta’ Ġunju 2004[17].(4) Wara l-iffirmar fil-Lussemburgu, fil-25 ta’ Ġunju 2005, tar-reviżjoni tal-Ftehim ta’ Sħubija AKP-KE, il-partijiet għamlu dikjarazzjoni komuni li tispeċifika li “l-Kunsill tal-Ministri AKP-KE ser jeżamina, skond id-dispożizzjonijiet imsemmija fl-Artikolu 100 tal-Ftehim ta’ Cotonou, il-proposti ta’ l-Istati ta’ l-AKP dwar l-Anness II tal-Ftehim imsemmi relatat mal-varjazzjonijiet ta’ żmien qasir fil-qligħ mill-esportazzjonijiet”.[18](5) Tista’ tiġi stabbilita l-pożizzjoni tal-Komunità fi ħdan il-Kunsill tal-Ministri AKP-KE dwar ir-reviżjoni ta’ l-Anness II, Kapitolu 3 tal-Ftehim ta’ Sħubija AKP-KE dwar il-finanzjament f’każ ta’ varjazzjonijiet ta’ żmien qasir fil-qligħ mill-esportazzjonijiet.IDDEĊIEDA KIF ĠEJ:Artikolu WaħdieniIl-Komunità ser tadotta pożizzjoni fi ħdan il-Kunsill tal-Ministri AKP-KE dwar ir-reviżjoni tat-termini u l-kondizzjonijiet tal-finanzjament għal varjazzjonijiet ta’ żmien qasir fil-qligħ mill-esportazzjonijiet, fuq bażi ta’ l-Abbozz mehmuż ta’ Deċiżjoni tal-Kunsill tal-Ministri AKP-KE.Jistgħu jsiru xi emendi minuri għal dan l-Abbozz ta’ Deċiżjoni mingħajr ma tinħtieġ Deċiżjoni ġdida tal-Kunsill.Magħmul fi Brussell, […]Għall-KunsillIl-PresidentANNESSAbbozz ta’DEĊIŻJONI TAL-KUNSILL TAL-MINISTRI AKP-KEdwar ir-reviżjoni tat-termini u l-kondizzjonijiet tal-finanzjament għal varjazzjonijiet ta’ żmien qasir fil-qligħ mill-esportazzjonijiet (Ftehim ta’ Sħubija AKP-KE, Anness II, Kapitolu 3)IL-KUNSILL TAL-MINISTRI AKP-KE,Wara li kkunsidra l-Ftehim ta’ Sħubija AKP-KE ffirmat f’Cotonou fit-23 ta’ Ġunju 2000[19] u rivedut fil-Lussemburgu fil-25 ta’ Ġunju 2005[20] (minn issa ’l quddiem imsejjaħ “il-Ftehim ta’ Sħubija AKP-KE”), u b’mod partikolari l-Artikolu 100 tiegħu,Billi:(1) Il-pajjiżi firmatarji tal-Ftehim ta’ Sħubija AKP-KE, filwaqt li jgħarfu li l-instabilità fil-qligħ mill-esportazzjonijiet tista’ tkun ta’ ħsara għall-iżvilupp ta’ l-Istati ta’ l-AKP, ħolqu sistema ta’ għajnuna addizzjonali maħsuba biex tnaqqas l-effetti ħżiena ta’ kull instabilità fil-qligħ mill-esportazzjonijiet, inkluża dik fis-setturi agrikolu u tal-minjieri, u jikkonfermaw li l-għan ta’ din l-għajnuna huwa li jkunu mħarsa r-riformi u l-politiki soċjo-ekonomiċi li jirriskjaw li jkunu affettwati minn tnaqqis fil-qligħ u li jirrimedjaw għall-effetti ħżiena ta’ l-instabilità fil-qligħ mill-esportazzjonijiet li ġejjin mill-prodotti agrikoli u tal-minjieri.[21](2) F’konformità ma’ l-Anness II, l-Artikolu 11 tal-Ftehim ta’ Sħubija AKP-KE, id-dispożizzjonijiet tal-Kapitolu 3 ta’ dan l-Anness dwar il-finanzjament tal-varjazzjonijiet ta’ żmien qasir fil-qligħ mill-esportazzjonijiet huma eżaminati mill-ġdid sa mhux aktar tard minn sentejn u, wara, fuq talba ta’ waħda jew l-oħra mill-partijiet.(3) Is-sistema ta’ għajnuna maħsuba biex tnaqqas l-effetti ħżiena ta’ kull instabilità fil-qligħ mill-esportazzjonijiet kienet emendata l-ewwel bid-Deċiżjoni Nru 2/2004 tal-Kunsill tal-Ministri AKP-KE tat-30 ta’ Ġunju 2004.[22](4) Wara l-iffirmar fil-Lussemburgu fil-25 ta’ Ġunju 2005 tar-reviżjoni tal-Ftehim ta’ Sħubija AKP-KE, il-partijiet għamlu dikjarazzjoni konġunta li tispeċifika li “l-Kunsill tal-Ministri AKP-KE ser jeżamina, skond id-dispożizzjonijiet imsemmija fl-Artikolu 100 tal-Ftehim ta’ Cotonou, il-proposti ta’ l-Istati ta’ l-AKP dwar l-Anness II tal-Ftehim imsemmi dwar il-varjazzjonijiet ta’ żmien qasir fil-qligħ mill-esportazzjonijiet”.[23](5) Jaqbel li jittejjeb it-tħaddim tas-sistema ta’ finanzjament tal-varjazzjonijiet ta’ żmien qasir fil-qligħ mill-esportazzjonijiet sabiex din tissodisfa b’mod aktar xieraq l-għanijiet tagħha,IDDEĊIEDA DAN LI ĠEJ:Artikolu 1L-Anness II, Kapitolu 3 tal-Ftehim ta’ Sħubija AKP-KE ikun emendat kif ġej:1. It-test ta’ l-Artikolu 9(1) ikun issostitwit bit-test li ġej:“Kriterji ta’ eliġibilità1. L-eliġibilità għall-allokazzjoni ta’ riżorsi addizzjonali tiġi stabbilita bi:- telf ta’ 10% (2% fil-każ ta’ Stati l-inqas żviluppati, interkjużi, gżejjer u f’sitwazzjoni ta’ wara xi konflitt jew ta’ wara xi diżastru naturali) tal-qligħ mill-esportazzjonijiet ta’ merkanzija meta mqabbel mal-medja aritmetika tal-qligħ ta’ l-erba’ snin ta’ qabel is-sena ta’ l-applikazzjoni fejn jiġi eskluż il-valur l-aktar estrem; jew- telf ta’ 10% (2% fil-każ ta’ Stati l-inqas żviluppati, interkjużi, gżejjer u f’sitwazzjoni ta’ wara xi konflitt jew ta’ wara xi diżastru naturali) tal-qligħ mill-esportazzjonijiet tal-prodotti agrikoli jew tal-minjieri kollha meta mqabbel mal-medja aritmetika tal-qligħ ta’ l-erba’ snin ta’ qabel is-sena ta’ l-applikazzjoni fejn jiġi eskluż il-valur l-aktar estrem għall-pajjiżi li l-qligħ tagħhom mill-esportazzjonijiet ta’ prodotti agrikoli jew tal-minjieri jirrappreżenta aktar minn 40% tal-qligħ totali mill-esportazzjonijiet ta’ merkanzija”.2.It-test ta’ l-Artikolu 9(2) ikun issositwit bit-test li ġej:“2. It-telf tal-qligħ mill-esportazzjonijiet iddefinit f’paragrafu 1 irid ikun aktar minn jew ugwali għal 0.7% tal-PGD sabiex japplika d-dritt għal għajnuna addizzjonali. Id-dritt għal għajnuna addizzjonali huwa limitat għal tliet snin suċċessivi.”3. It-test ta’ l-Artikolu 9(3) ikun issostitwit bit-test li ġej:“3. Ir-riżorsi addizzjonali jidhru fil-kontijiet pubbliċi tal-pajjiż ikkonċernat. Dawn jintużaw f’konformità mar-regoli u l-metodi ta’ programmazzjoni, inklużi d-dispożizzjonijiet speċifiċi ta’ l-Anness IV dwar il-proċeduri ta’ l-implimentazzjoni u t-tmexxija, fuq bażi ta’ ftehimi stabbiliti minn qabel mill-Komunità u l-Istat ta’ l-AKP ikkonċernat matul is-sena ta’ wara s-sena ta’ l-applikazzjoni. Bi ftehim komuni bejn iż-żewġ partijiet, ir-riżorsi jistgħu jintużaw biex jiffinanzjaw programmi li jidhru fil-baġit nazzjonali. Parti mir-riżorsi addizzjonali sadanittant tista’ tiġi rriservata għal setturi speċifiċi, partikolarment biex ikunu żviluppati sistemi ta’ assikurazzjoni kummerċjali li huma maħsuba biex iħarsu kontra l-varjazzjonijiet fil-qligħ mill-esportazzjonijiet.”4. L-Artikolu 9a huwa miżjud mal-Kapitolu 3 ta’ l-Anness II:“Artikolu 9a”1. l-ammont ta’ l-għajnuna finanzjarja addizzjonali huwa ugwali għat-telf tal-qligħ mill-esportazzjonijiet immultiplikata bil-medja aritmetika tal-proporzjon “dħul tal-gvern / Prodott Gross Domestiku” ta’ l-erba’ snin ta’ qabel is-sena ta’ l-applikazzjoni fejn jiġi eskluż il-valur l-aktar estrem.2. L-analiżi tad- data pprovduta mill-Istati ta’ l-AKP biex tkun iddeterminata l-eliġibilità għall-għajnuna finanzjarja addizzjonali ddefinita fl-Artikolu 9 ssir mill-Kummissjoni fil-munita lokali rranġata skond ir-rata ta’ inflazzjoni. Il-Kummissjoni titrasferixxi mbagħad l-ammont potenzjali ta’ l-għajnuna finanzjarja addizzjonali f’Euro, f’konformità mal-proċeduri tagħha.3. Fil-qafas tal-pakkett finanzjarju allokat għall-finanzjament tal-programmi indikattivi nazzjonali, il-Kummissjoni kull sena tiddetermina pakkett għall-għajnuna f’każ ta’ varjazzjonijiet ta’ żmien qasir fil-qligħ mill-esportazzjonijiet li jkopri l-pajjiżi ta’ l-AKP kollha. F’każ fejn is-somma ta’ l-għajnuniet finanzjarji kkalkulata fuq bażi tal-kriterji ddefiniti fl-Artikolu 9 taqbeż l-ammont ta’ dan il-pakkett, it-tqassim ta’ l-allokazzjonijiet nazzjonali jsir proporzjonalment ma’ l-ammont potenzjali ta’ l-għajnuna finanzjarja addizzjonali ta’ kull Stat ta’ l-AKP mfissra f’Euro.”5. It-test ta’ l-Artikolu 10 jkun sostitwit bit-test li ġej:“Is-sistema ta’ allokazzjoni tar-riżorsi addizzjonali tipprevedi xi ħlasijiet antiċipati maħsuba biex inaqqsu l-problemi li jirriżultaw minn dewmien fil-kisba ta’ l-istatistiki kummerċjali kkonsolidati u biex jiżguraw li r-riżorsi inkwistjoni jistgħu jiġu inklużi aktar tard fil-baġit tat-tieni sena ta’ wara s-sena ta’ l-applikazzjoni. L-għotja ta’ ħlas antiċipat hija riservata għall-Istati fejn l-għajnuna finanzjarja taħt il-FLEX tista’ tiġi implimentata bl-intermedjarju ta’ għajnuna baġitarja ġenerali. Il-ħlasijiet antiċipati jitmexxew fuq bażi ta’ statistiki proviżorji ta’ esportazzjoni maħduma mill-gvern u sottomessi lill-Kummissjoni. Il-ħlas antiċipat massimu huwa ta’ 100% ta’ l-ammont ta’ l-għajnuna finanzjarja prevista għas-sena ta’ l-applikazzjoni. L-ammonti mmexxija b’dan il-mod ikunu aġġustati skond l-istatistiki ta’ esportazzjoni kkonsolidati definittivi. Dawn l-istatistiki għandhom ikunu sottomessi sa mhux aktar tard mill-31 ta’ Diċembru tat-tieni sena ta’ wara s-sena ta’ l-applikazzjoni.”Art ikolu 2Din id-Deċiżjoni għandha tidħol fis-seħħ fid-data ta’ l-adozzjoni tagħha.Magħmul fiGħall-Kunsill tal-Ministri AKP-KEIl-President [1] ĠU L 317, 15.12.2000.[2] ĠU L 287, 28.10.2005.[3] “ Dokument AKP/85/017/04 Rev 5 tat-8 ta’ Diċembru 2004 ippreżentat lid-DĠ DEV fis-17 ta’ Jannar 2005: Proposti għal emendi tal-Ftehim ta’ Cotonou fil-qafas tal-FLEX”.[4] Id-DIKJARAZZJONI II ta’ l-Att Finali tal-Ftehim iffirmat fil-Lussemburgu fil-25 ta’ Ġunju 2005 – Dikjarazzjoni komuni relatata ma’ l-Artikolu 68 tal-Ftehim ta’ Cotonou: “il-Kunsill tal-Ministri AKP-KE ser jeżamina, skond id-dispożizzjonijiet imsemmija fl-Artikolu 100 tal-Ftehim ta’ Cotonou, il-proposti ta’ l-Istati AKP dwar l-Anness II tal-Ftehim imsemmi relatati mal-varjazzjonijiet ta’ żmien qasir fil-qligħ mill-esportazzjoni.”[5] Ftehim ta’ Cotonou, Anness IV, Artikolu 3(2)(b).[6] Ftehim ta’ Cotonou, Anness II, Artikolu 9(1)(a).[7] Biex jerġa’ jittieħed l-ewwel eżempju, il-qligħ medju mill-esportazzjonijiet fuq is-snin N-4/N-1 huwa ta’ 63.6 u l-valur estrem meta mqabbel ma’ din il-medja huwa dak tas-sena N-2. Meta l-medja għas-snin N-4, N-3 u N-1 tkun ikkalkulata mill-ġdid, wieħed jikseb valur ta’ 54 u l-pajjiż, loġikament, m’huwiex aktar eliġibbli għall-FLEX. Fit-tieni eżempju, il-medja N-4/N-1 hija ta’ 50, il-valur estrem dak tas-sena N-3 u l-medja barra mill-valur estrem ta’ 53, tagħmel il-pajjiż eliġibbli għall-FLEX.[8] Ftehim ta’ Cotonou, Anness II, Artikolu 9(1)(b). Id-defiċit huwa ddefinit fuq il-linji gwida stabbiliti mill-Kummissjoni bħala “defiċit tal-gvern ċentrali (bilanċ globali minbarra donazzjonijiet)”.[9] Pereżempju, pajjiż li għandu d-defiċit ippjanat ta’ 2% tal-PGD jkun eliġibbli jekk l-istima taż-żieda tad-defiċit li tiġi wara telfa ta’ esportazzjoni hija daqs 0.04% tal-PGD. Min-naħa l-oħra, pajjiż li għandu d-defiċit ippjanat (minbarra donazzjonijiet) ta’ 20% għandu jirreġistra żieda ta’ 0.4% tal-PGD biex possibbilment ikollu aċċess għall-FLEX. Għalhekk, fil-fatt huma eliġibbli essenzjalment dawk il-pajjiżi li fil-bidu jkollhom defiċit baġitarju dgħajjef (stima).[10] Il-livell bażiku ta’ 0.7% kien ikkalkulat fuq l-ipoteżi li ġejja: telf tal-qligħ mill-esportazzjonijiet ta’ 2% u piż ta’ l-esportazzjonijiet fil-PGD ta’ 35% (li jikkorrispondi mal-medja tal-pajjiżi ta’ l-AKP għall-perjodu 2000-2005). Din l-għażla tmur favur il-pajjiżi li għalihom l-esportazzjonijiet għandhom piż aktar importanti mill-PGD u/jew li l-qligħ mill-esportazzjonijiet huwa aktar instabbli, mingħajr ma jiġu ppenalizzati l-pajjiżi l-aktar foqra li għandhom bażi fiskali jew parafiskali mfissra f’persentaġġ tal-PGD dgħajjef wisq.[11] Ftehim ta’ Cotonou, Anness II, Artikolu 9(2).[12] Ftehim ta’ Cotonou, Anness II, Artikolu 10.[13] Ftehim ta’ Kotonou, Anness IV, Artikolu 3(5).[14] Fil-qafas ta’ l-għaxar EDF, kien ġie deċiż li jkunu riservati 1.8 biljun Euro għall-pakketti B għall-infiq mhux previst. Din ir-riserva għandha partikolarment tippermetti li jkunu ffinanzjati l-bżonnijiet għal għajnuna umanitarja u ta’ urġenza (koperti mill-Artikoli 72 u 73 tal-Ftehim ta’Cotonou, inkluża l-għajnuna lill-pajjiżi li għadhom kif ħarġu minn xi kriżi mingħajr Dokument ta’ Strateġija tal-Pajjiż iffirmat), il-kontribuzzjonijiet għal xi inizjattivi biex jitħaffef id-dejn u l-mekkaniżmu FLEX. Il-bżonnijiet għal għajnuna umanitarja u ta’ urġenza li jikkumplimentaw l-għajnuna baġitarja huma stmati għal 150 sa 200 miljun Euro fis-sena fuq il-bażi ta’ estrapolazzjoni ta’ l-azzjonijiet iffinanzjati taħt id-disa’ EDF. Il-bilanċ disponibbli għall-FLEX għalhekk m’huwiex suffiċjenti biex jissodisfa l-bżonnijiet potenzjali kollha, li huma stmati għal madwar 200 miljun Euro.[15] ĠU L 317, 15.12.2000, p. 3.[16] ĠU L 287, 28.10.2005, p. 1.[17] ĠU L 297, 22.9.2004, p. 18.[18] Dikjarazzjoni II, Dikjarazzjoni Konġunta dwar l-Artikolu 68 tal-Ftehim ta’ Cotonou, ĠU L 287, 28.10.2005, p. 37.[19] ĠU L 317, 15.12.2000, p. 3.[20] ĠU L 287, 28.10.2005, p. 1.[21] Ftehim ta’ Sħubija AKP-KE, l-Artikolu 68.[22] ĠU L 297, 22.9.2004, p. 18.[23] Dikjarazzjoni II, Dikjarazzjoni Konġunta dwar l-Artikolu 68 tal-Ftehim ta’ Cotonou, ĠU L 287, 28.10.2005, p. 37.